เดินผ่านร้านครั้งแรก นึกว่าขายแต่ขนม เบเกอรี่แบบ take home เท่านั้น แต่พอเข้าร้านเลยเห็นว่า Daily One เป็นร้านที่ขายทั้งขนมและอาหาร และยังเป็นร้านสวัสดิการ ศูนย์พัฒนากีฬามณฑลทหารบกที่ 33 ด้วย

เมนูของร้านจะเป็นทั้งแบบเซ็ทอาหารเช้า กับข้าว ข้าวราด ยำ อาหารประเภทเส้น สลัด ของทานเล่น ซุปและอาหารมังสวิรัติ ส่วนเครื่องดื่ม มีทั้งชา กาแฟ สมูทตี้ เครื่องดื่มสมุนไพร และนม ราคาอาหารเริ่มต้นที่ 40-80 บาท ส่วนเครื่องดื่มราคาเริ่มต้นที่ 10-55 บาท

สถานที่ตั้งร้าน
ริมถนนโชตนา ฝั่งเดียวกับสนามกอล์ฟล้านนา ก่อนถึงปั้ม PT หากใครมาไม่ถูกสามารถโทรสอบถามได้ที่เบอร์ 053 216194 ที่นี่รับจัดอาหารว่าง อาหารกล่อง งานพิธี ประชุม สัมนาต่างๆด้วยนะจ้ะ โดยราคาเริ่มต้นเพียง 20 บาท และยังมีขายส่งเบเกอรี่ด้วย

บรรยากาศ
เป็นร้านเบเกอรี่และนั่งทานเชื่อมกัน มีทั้งส่วนห้องแอร์และด้านนอก ที่นั่งมีเยอะพอสมควร ประมาณสิบกว่าโต๊ะได้ รวมภายนอก น่าจะจุลูกค้าได้เกินสามสิบคนเลยนะ ด้านนอกร้านประดับด้วยต้นไม้ น้ำพุ 

เวลาเปิดปิด
เปิดทุกวัน ตั้งแต่ 7.00-20.00 น.

เมนูลองชิม
-สลัดไก่ต้ม 
ผักกาดแก้ว แตงกวา แครอท กะหล่ำปลีม่วง มะเขือเทศ หอมใหญ่ เสิร์ฟพร้อมอกไก่ต้มหั่นเป็นชิ้น ไข่ไก่ และน้ำสลัดแบบใส ตัวผัก สดใช้ได้ ไม่ช้ำ อกไก่หั่นมาเป็นชิ้นๆพอคำ ต้มมาไม่แห้งจนเกินไป น้ำสลัดใส่หอมหัวใหญ่ซอยและพริกไทย มีรสชาติหวานนำ เปรี้ยวตาม ส่วนตัวเบนซ์ว่าน้ำสลัดออกหวานไปหน่อยจากน้ำเชื่อม ได้กลิ่นเปรี้ยวของมะนาวเบาๆ เวลาทานก็ลองชิมน้ำสลัดก่อนใส่เนอะ ไม่งั้นเทลงไปหมดนี่อาจมีเบาหวานขึ้นกันได้

ประทับใจ
-ผักสด ให้เยอะพอสมควร
-เมนูหลากหลาย

ข้อเสนอแนะ
-ปรับรสชาติน้ำสลัด ควรลดความหวาน เพิ่มความเปรี้ยวแทน